nahid-hub/BLUGE-bengali-wikipedia-section-title-prediction huggingface dataset:
মহাবিশ্বে প্রাণ খুঁজে পাবার জন্যে জ্যোতির্বিজ্ঞানের দুটি উপায় আছে। একটা হচ্ছে প্রথাগত জ্যোতির্বিদ, যারা তারকা, গ্রহ, গ্যালাক্সি ইত্যাদি পর্যবেক্ষণ করেন তারা হয়তো এমন কোন ঘটনা পর্যবেক্ষণ করতে পারেন যা বুদ্ধিমান সভ্যতার উপস্থিতি ছাড়া ব্যাখ্যা করা সম্ভব হবে না। এমন ঘটনা বেশ কয়েকবার ঘটেছে, যখন প্রথম পালসার আবিষ্কৃত হয়, তখন তাদের ছোট্ট সাদা মানব ডাকা হত, যার কারণ ছিল তাদের স্পন্দনের নিঁখুত পুনরাবৃত্তি (পালসারের স্পন্দন সেরা আণবিক ঘড়ির সাথে পাল্লা দেবার মতো সঠিক)। আব্র সেফার্ট গ্যালাক্সিতে "শিল্প দুর্ঘটনা" ঘটেছে বলে ধারণা করা হয়েছিল যার কারণ ছিল তাদের বিপুল পরিমাণ শক্তি উদ্গিরণ, যার কোন ব্যাখ্যা দেয়া সম্ভব হয়নি। তবে এমন সব পর্যবেক্ষণের জন্যেই সত্যিকার ব্যাখ্যা খুঁজে পাওয়া সম্ভব হয়েছে, পালসার হল নিউট্রন তারা, আর সেফার্ট গ্যালাক্সিতে ব্ল্যাক হোলের সংযোজিত চিত্রের কারণে এমন শক্তির উদগিরণ ঘটে - তবে নতুন আবিষ্কারের সম্ভাবনা সবসময়ই আছে।

জ্যোতির্বিজ্ঞানের মাধ্যমে ফার্মি প্যারাডক্স সমাধান করার আরেকটি দিক হল এমন একটি বিশেষায়িত অনুসন্ধান, যা কেবল মহাবিশ্বে প্রাণের খোঁজে নিয়োজিত। এ সম্বন্ধে নিচে আলোচনা করা হল।

সঠিক অনুচ্ছেদ শিরোনাম কোনটি?
titleA. মূলধারার জ্যোতির্বিজ্ঞান ও সেটি (SETI)
titleB. নামকরণ
titleC. রেডিও নিঃসরণ
titleD. পর্যবেক্ষণের ভিত্তিতে হেঁয়ালিটির সমাধান
উত্তর: titleA
কাঠমান্ডুর প্রাচীন ইতিহাস বর্ণিত হয়েছে এর চিরাচরিত পৌরাণিক কাহিনী ও কিংবদন্তীতে। স্বয়ম্ভু পুরাণ অনুসারে, বর্তমান কাঠমান্ডু এক সময় "নাগদাহ" নামে একটি বিশাল এবং গভীর হ্রদ ছিল, কারণ এটি সাপ পূর্ণ ছিল। হ্রদটি বোধিসত্ত্ব মঞ্জুশ্রীর তরোয়াল দিয়ে কাটা হয়েছিল এবং সেখান থেকে জল সরিয়ে নেওয়া হয়েছিল। এরপরে তিনি মঞ্জুপত্তন নামে একটি শহর প্রতিষ্ঠা করেন এবং ধর্মকরকে উপত্যকার ভূমির শাসক করেন। কিছুক্ষণ পরে, বনাসুর নামে এক রাক্ষস আউটলেটটি বন্ধ করে দিয়ে উপত্যকাটি আবার একটি হ্রদে পরিণত হয়েছিল। এরপরে ভগবান কৃষ্ণ নেপালে এসে বনশুরকে হত্যা করলেন এবং আবার জল বের করলেন।তিনি তার সাথে কিছু গোপালকে এনে ভূক্তমানকে নেপালের রাজা করলেন।
শিব পুরাণের কোটিরুদ্র সংহিতা, ১১ম অধ্যায়, শ্লোক ১৮ স্থানটিকে নয়াপালা শহর বলে উল্লেখ করেছে, যা পশুপতি শিবলিঙ্গের জন্য বিখ্যাত ছিল। নেপাল নামটি সম্ভবত এই শহর নয়াপালা থেকে উদ্ভূত।
মধ্যযুগীয় লিচাভিস শাসকদের আগে এই সময়ের খুব কম ঐতিহাসিক রেকর্ড রয়েছে। নেপাল রাজতন্ত্রের বংশানুক্রমিক গোপালরাজ বনসওয়ালির মতে, লিচাভীদের পূর্বে কাঠমান্ডু উপত্যকার শাসকরা ছিলেন গোপাল, মহিষপালস, অভিহর, কিরণত এবং সোমবংশী।কিরতা রাজবংশটি ইয়ালম্বার প্রতিষ্ঠা করেছিলেন। কিরতা যুগে, পুরানো কাঠমান্ডুর উত্তরের অর্ধেক অংশে ইয়াম্বু নামে একটি বসতি ছিল। কিছু চীন-তিব্বতি ভাষায় কাঠমান্ডুকে এখনও ইয়াম্বু বলা হয়। ইয়েঙ্গল নামে আরও একটি ছোট্ট বসতি ছিল মঞ্জুপট্টনের নিকটবর্তী পুরাতন কাঠমান্ডুর দক্ষিণ অর্ধেক অংশে। সপ্তম কিরাতা শাসক জিত্তস্তির শাসনামলে বৌদ্ধ ভিক্ষুগণ কাঠমান্ডু উপত্যকায় প্রবেশ করেছিলেন এবং শঙ্খুতে একটি বন বিহার প্রতিষ্ঠা করেছিলেন।

সঠিক অনুচ্ছেদ শিরোনাম কোনটি?
titleA. প্রাচীন ইতিহাস
titleB. মল্ল যুগ
titleC. ইতিহাস
titleD. রারম্ভিক শাহ নিয়ম
উত্তর: titleA
রেবতী বর্মণ কিশোরগঞ্জ জেলার ভৈরব উপজেলার শিমূলকান্দি গ্রামে জন্মগ্রহণ করেন। তার পিতা হরনাথ বর্মণ ছিলেন একজন নামকরা আইনজীবী। ইংরেজদের প্রতি আনুগত্যের জন্য তিনি রায় উপাধিতে পান। ঢাকার পগোজ স্কুল এবং কুমিল্লার গভর্নমেন্ট হাইস্কুলে প্রাথমিক শিক্ষা সম্পন্ন করেন তিনি। ১৯২২ সালে কিশোরগঞ্জের আজিম উদ্দিন উচ্চ বিদ্যালয় থেকে কলকাতা বিশ্ববিদ্যালয়ের অধীনে প্রবেশিকা পরীক্ষায় প্রথম স্থান অধিকার করেন। ঐ বছর প্রমোদরঞ্জন চক্রবর্তী এবং গৌরচন্দ্র মণ্ডলও তার সংগে একই নম্বর পেয়ে প্রথম হয়েছিলেন। ১৯২৮ সালে কৃতিত্বের সাথে এমএ পাশ করেন। তার আগে বিএ পরীক্ষায় কৃতিত্বের জন্য পেয়েছিলেন জগত্তারিণী পদক এবং পদক বিক্রির অর্থ দিয়ে সহপাঠীদের নিয়ে প্রকাশ করেছিলেন কিশোরদের মাসিক পত্রিকা ‘বেণু’।

সঠিক অনুচ্ছেদ শিরোনাম কোনটি?
titleA. জন্ম ও শৈশব শিক্ষাজীবন
titleB. বহিঃসংযোগ
titleC. গ্রন্থসমূহ
titleD. কর্মজীবন
উত্তর: titleA
তাইওয়ানের সুপারি কুইডগুলি রাস্তার পাশের কিওস্ক থেকে বিক্রি করা হয়, প্রায়শই তথাকথিত সুপারি সুন্দরী (হোক্কিয়ান "পিন-এনজিং সে-সি", ম্যান্ডারিন "ব্যানলিংজ ī", 西施 西施) মেয়েরা কাঁচা পান পাতা, সুপারি, তামাক এবং চুন প্রস্তুত করে বিক্রি করে । এটি একটি বিতর্কিত ব্যবসা, সমালোচকরা জালিয়াতি, শোষণ, স্বাস্থ্য, শ্রেণী এবং সংস্কৃতি নিয়ে প্রশ্ন উত্থাপন করে।

সঠিক অনুচ্ছেদ শিরোনাম কোনটি?
titleA. তাইওয়ান
titleB. পান পাতার চাষ
titleC. বাংলাদেশ
titleD. গর্ভাবস্থায় পান চিবানো এর প্রভাব
উত্তর: titleA
২০১১ সালের ১৬ নভেম্বর বঙ্গবন্ধু দারিদ্র্য বিমোচন ও পল্লী উন্নয়ন একাডেমি প্রতিষ্ঠিত হয়। বাংলাদেশের প্রধানমন্ত্রী শেখ হাসিনার উদ্যোগে একাডেমিটি প্রতিষ্ঠা করা হয়। স্থানীয় সরকার মন্ত্রণালয়ের অধীনে এটি পরিচালিত হয়। পরিচালনা পর্ষদ স্বায়ত্বশাসিত। ২০১১ সালে বঙ্গবন্ধু দারিদ্র্য বিমোচন ও পল্লী উন্নয়ন একাডেমি আইন-২০১১ পাশ হওয়ার পর এটি চূড়ান্ত হয়।

সঠিক অনুচ্ছেদ শিরোনাম কোনটি?
titleA. প্রশিক্ষণ
titleB. প্রায়োগিক গবেষণা
titleC. অবকাঠামো
titleD. ইতিহাস
উত্তর: titleD
গওতিয়ে হিন্দু ধর্মের একজন একনিষ্ঠ সমর্থক। গওতিয়ে বলেছেন যে জীবনের অর্থ, পরকাল, কর্ম এবং ধর্ম সম্পর্কিত প্রাচীন সব জ্ঞান হিন্দু ধর্মেই নিহিত। গওতিয়ে বিশ্বাস করেন যে ইসলাম, খৃষ্টান মিশনারী, মার্ক্সবাদ এবং পশ্চিমাকরণ ভারতে হিন্দু ধর্মের অস্তিত্বের হুমকির কারণ। গওতিয়ে তার লেখায় উল্লেখ করেছেন যে, বৌদ্ধ ধর্মের অহিংসা নীতির প্রভাবই আলেক্সান্ডারসহ অন্যান্য আক্রমণকারীদের আক্রমণের জন্য ভারতকে দূর্বল করে তুলেছিল।

সঠিক অনুচ্ছেদ শিরোনাম কোনটি?
titleA. ভারতীয় ইতিহাস
titleB. ভারতীয় সাংবাদিকতা
titleC. ফটোগ্রাফি ও চিত্রকলা প্রদর্শনী
titleD. ধর্ম
উত্তর: titleD
কানাডীয় কান্ট্রি সঙ্গীতশিল্পী শানায়া টোয়েইন টেইলর সুইফটকে সবচেয়ে বেশি প্রভাবিত করে। এছাড়া সুইফট লিয়েন রাইমস, টিনা টারনার, ডলি পার্টন-এর গানও সুইফটকে প্রভাবিত করে। তার দাদি ছিল পেশাদার অপেরা শিল্পী। টেইলরের আগ্রহ ক্রমাগত কান্ট্রি সঙ্গীটের দিকে ঝুকে পড়ে এবং খ্যাতিমান কান্ট্রি সঙ্গীতশিল্পী প্যাটসি ক্লাইনের বিশেষ ভক্ত ছিল সে।

১১ বছর বয়সে সুইফট তার কারাওকে দিয়ে গাওয়া সঙ্গীত বিতরণের মাধ্যমে কোন রেকর্ড কোম্পানির সাথে চুক্তির আশায় প্রথম নাশভিলে যায়। শহরের প্রায় প্রতিটি কোম্পানিতেই সে তার গাওয়া গান জমা দেয় এবং সবাই তাকে ফিরিয়ে দেয়। পেনসিলভানিয়াতে ফেরার পর সুইফটকে ইউ.এস. ওপেন টেনিস ট্যুরনামেন্টে গান গাওয়ার জন্য বলা হয়। এ অনুষ্ঠানে সুইফট জাতীয় সঙ্গীত পরিবেশন করে যা মানুষের ব্যাপক দৃষ্টি আকর্ষণ করে। ১২ বছর বয়সে সুইফট ১২ স্ট্রিং-এর গিটারে গান গাওয়া আরম্ভ করে এবং তার গান লেখাও অব্যাহত রাখে। সে নিয়মিত নাশভিলে যেত এবং স্থানীয় গীতিকারদের সাথে গান লিখত। সে যখন ১৪ তে পা দিল, তখন তার পরিবার নাশিভিলের উপশহর এলাকায় বসবাসের সিদ্ধান্ত নিল।

এরপর সুইফট নাশভিলের গীতিকারদের সম্মেলন স্থান, ব্লুবার্ড ক্যাফেতে সাথে গান লেখা আরম্ভ করলো। এখানে সুইফট স্কট বার্কেটের দৃষ্টি আকর্ষণ করতে সক্ষম হন। স্কট সুইফটকে তার সদ্য প্রতিষ্ঠিত রেকর্ড কোম্পানি বিগ মেশিন রেকর্ডের সাথে চুক্তি সম্পন্ন করেন। ১৪ বছর বয়সে টেইলর সুইফটকে সনি মিউজিক পাবলিশিং গ্রুপ ভাড়া করে, সুইফটই সবচেয়ে কম বয়েসী যিনি এই সুযোগ পান।

সঠিক অনুচ্ছেদ শিরোনাম কোনটি?
titleA. ২০০৮-২০১০: "ফিয়ারলেস"
titleB. সঙ্গীত কর্মজীবন
titleC. প্রাথমিক জীবন
titleD. প্রারম্ভিক কর্ম
উত্তর: titleD
রাজনীতি ছাড়াও সামাজিক ও সাংস্কৃতিক কর্মকান্ডে তিনি সক্রিয় অংশগ্রহণ করেন। তিনি ছিলেন কোলকাতা থেকে প্রকাশিত নবযুগ পত্রিকার প্রধান পরিচালক। কাজী নজরুল ইসলাম ও আবুল মনসুর আহমদ এ পত্রিকার সম্পাদনার সাথে যুক্ত ছিলেন। এ ছাড়া এস. ওয়াজেদ আলীর সহযোগিতায় ১৯৪২ সালে তিনি কলকাতা থেকে গুলিস্তাঁ নামে একটি সাহিত্য পত্রিকা প্রকাশ করেন। ১৯৫০ সালে তিনি বরিশাল থেকে খাদেম নামে একটি পত্রিকা প্রকাশ করেন। ১৯৬১ সালে বরিশাল সাহিত্য পরিষদের উদ্যোগে বরিশালে যে সাহিত্য সম্মেলন অনুষ্ঠিত হয়, তার অন্যতম ব্যবস্থাপক ছিলেন হাশেম আলী খান।

সঠিক অনুচ্ছেদ শিরোনাম কোনটি?
titleA. অন্যান্য কার্যক্রম
titleB. মৃত্যু
titleC. ব্যক্তিগত জীবন
titleD. সম্মাননা
উত্তর: titleA
১৭৮৫ সালের পর থেকেই কলকাতায় 
স্থাপিত এজেন্সি হাউজগু‌লো রপ্তানী বাণিজ্যের বানিয়াদের প্রতিস্থাপন বরা শুরু করে। ১৭৮৫ সালের পর থেরক আমেরিকান ব‌্যবসায়ীরা বাংলায় আসে এবং নেপোলিয়নের যুগের যুদ্ধ চলাকালীন বাংলার রপ্তানিতে তাঁদের বিনিয়োগ দ্রুত বাড়‌তে থা‌কে।

তূলনামূলকভা‌বে, অনেক সস্তায় বানিয়াদের সেবা পাওয়া যাবে ব‌লে আমেরিকান ব‌্যবসায়ীগণ এজেন্সি হাউজ প্রতিষ্ঠার না ক‌রে বানিয়া নিয়োগ দেয়। ১৮১৩ সালের সনদ আইন পাসের পর ভারত মুক্তবাণিজ্যের আওতায় হয়। তাই, অ‌নেক বিদেশীও বাংলার বৈদেশিক বাণিজ্যে অংশ গ্রহণ কর‌তে আ‌সে। এর ফ‌লে, কিছু সময়ের জন‌্য বা‌নিয়া শ্রেণির সু‌যোগ বৃ‌দ্ধি পে‌লেও ব্যাংকিং এবং অন্যান্য সেবা সুবিধা গড়ে ওঠায় বানিয়ারা তাদের গুরুত্ব হারায়, ফ‌লে সে সু‌যোগ বেশি দিন স্থায়ী হয়নি।।

এগসব কার‌ণে ১৮৫০ সাল নাগাদ বানিয়াদের পতন বা বিলু‌প্তি ঘ‌টে।

সঠিক অনুচ্ছেদ শিরোনাম কোনটি?
titleA. ব‌হিঃসং‌যোগ
titleB. উত্থান
titleC. কার্যক্রম
titleD. পতন
উত্তর: titleD
কসবা উপজেলার সর্ব-উত্তরে মূলগ্রাম ইউনিয়নের অবস্থান। এ ইউনিয়নের দক্ষিণে বাদৈর ইউনিয়ন ও মেহারী ইউনিয়ন; পশ্চিমে নবীনগর উপজেলার কাইতলা দক্ষিণ ইউনিয়ন, উত্তরে নবীনগর উপজেলার কাইতলা উত্তর ইউনিয়ন, তিতাস নদী ও ব্রাহ্মণবাড়িয়া সদর উপজেলার সুলতানপুর ইউনিয়ন; উত্তর-পূর্বে তিতাস নদী ও ব্রাহ্মণবাড়িয়া সদর উপজেলার বাসুদেব ইউনিয়ন এবং পূর্বে আখাউড়া উপজেলার ধরখাড় ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. প্রশাসনিক কাঠামো
titleC. অবস্থান ও সীমানা
titleD. আয়তন
উত্তর: titleC
মমতা বন্দ্যোপাধ্যায় ২০১১ সালের জুন মাসে ঘোষণা করেন যে তার সরকার রাজারহাটের নিউ টাউনে আর জমি অধিগ্রহণ করা হবে না। উত্তর চব্বিশ পরগনার নিউ টাউন জনপদের জন্য ১৯৯৯ সালে ৭,০৮৫ একর জমি অধিগ্রহণ করে বামফ্রন্ট সরকার। ৭,০৮৫ একর জমির মধ্যে ২৫০ একর জমি ইচ্ছুক কৃষকদের কাছ থেকে ক্রয় করা হয় এবং বাকি জমি (৬,৮৩৫ একর) জোরপূর্বক অধিগ্রহণ করা হয়। ২০১১ সালের হিসাব অনুযায়ী ৭,০৮৫ একর মধ্যে ১,৮০৭ একর জমি অব্যবহৃত অবস্থাতে রয়েছে। 

বাম সরকারের রাজারহাট ব্লকের ২৫ টি মৌজা বিস্তৃত জনপদের জন্য আরও ১,৫৮৭ একর জমি অধিগ্রহণের সিদ্ধান্ত পশ্চিমবঙ্গ সরকার ২০১১ সালে প্রত্যাখ্যান করে।

সঠিক অনুচ্ছেদ শিরোনাম কোনটি?
titleA. জেলা প্রশাসন ও আইন-শৃঙ্খলা
titleB. অতিরিক্ত জমি অধিগ্রহণ সিধান্ত প্রত্যাখ্যান
titleC. ভৌগোলিক উপাত্ত
titleD. জমি অধিগ্রহণ
উত্তর: titleB
১২০০ সালের দিকে চিন জাতিগোষ্ঠির লোকজন বর্তমানে চীন থেকে চিন পর্বতে বসবাস শুরু করে। তখন থেকেই চিন বিভিন্ন স্থানীয় উপজাতি প্রধানদের দ্বারা শাসিত হয়ে আসছিল।
কিছু ঐতিহাসিক (আর্থার প্রেইরি ও তুন নায়েন) ভুল বশত পাট্টেকায়াকে পূর্ব বাংলার অংশ হিসেবে মনে করে ছিলেন এবং তারা এও মনে করতেন যে, পুরো চিন পর্বত প্যাগান সা¤্রাজ্যের অধীনস্ত ছিল। বিভিন্ন মতামত অনুযায়ী চিন পর্বত দশম শতাব্দি থেকে মানব বসতির প্রমাণ পাওয়া যায়। লোক কাহীনি অনুযায়ী ব্রিটিশরা আগমনের আগ পর্যন্ত এই অঞ্চলে কোন সামরিক অভিযান ঘটেনি।

সঠিক অনুচ্ছেদ শিরোনাম কোনটি?
titleA. ইতিহাসঃ
titleB. চিন রাজ্য
titleC. শিক্ষা ব্যবস্থাঃ
titleD. বার্মিজ যুগঃ
উত্তর: titleA
বদররের যুদ্ধের পূর্বে হিজরী ২য় সনে রাবীউল আওয়াল মাসে রাসূল সা. কুরাইশ নেতা উমায়্যা ইবন খালাফের নেতৃত্বাধীন ১০০ লোকের একটি কাফিলার সন্ধানে বের হন। ইতিহাসে এটা বাওয়াত অভিযান নামে খ্যাত। একটি বর্ণনা মতে রাসূল সা. স্বীয় প্রতিনিধি হিসেবে সা’দ ইবন মু’য়াজকে মদীনায় রেখে যান।
বদরের যুদ্ধে তিনি অনন্য ভূমিকা পালন করেন । তিনি কিছু আনসারী সাহাবী সঙ্গে নিয়ে আরীশের দরজা নামক একটি দরজা পাহারার দায়িত্ব পালন করেন । একটি বর্ণনা মতে, এ যুদ্ধে তিনি তাঁর একটি দাসকে সঙ্গে নিয়ে আমর ইবন উবাইদুল্লাহকে হত্যা করেন ।

সঠিক অনুচ্ছেদ শিরোনাম কোনটি?
titleA. বদরের যুদ্ধ
titleB. যুদ্ধে অংশ গ্রহন
titleC. নাম ও বংশ পরিচয়
titleD. তথ্যসূত্র
উত্তর: titleA
বেশ কয়েকবছর আঘাতের কারণে খেলার মাঠে অনুপস্থিত ছিলেন। ১৯৭১-৭২ মৌসুমের পূর্ব-পর্যন্ত প্লাঙ্কেট শীল্ড প্রতিযোগিতায় অংশগ্রহণ করতে পারেননি। ক্যান্টারবারির পক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় তার। ১৯৭২-৭৩ মৌসুমে শীল্ড প্রতিযোগিতায় ১৩.৫০ গড়ে ৩২ উইকেট পান। ১৫.৬৪ গড়ে ২৮ উইকেট লাভকারী স্বীয় ভ্রাতা রিচার্ড হ্যাডলি’র সাথে বোলিং উদ্বোধনে নেমেছিলেন তিনি। ডেল হ্যাডলি ওতাগোর বিপক্ষে ৬/৪২ ও নর্দার্ন ডিস্ট্রিক্টসের বিপক্ষে ৭/৮৮ পেয়েছিলেন।

১৯৭৭-৭৮ মৌসুমের শুরুতে ওয়েলিংটনের বিপক্ষে প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান দাঁড় করান। ক্যান্টারবারির সদস্যরূপে ৭/৫৫ পেয়েছিলেন তিনি। ১৯৮২-৮৩ মৌসুমে শ্রীলঙ্কা দল নিউজিল্যান্ড সফরে যায়। ক্যান্টারবারির সদস্যরূপে তিনি তার সেরা ব্যাটিংশৈলী উপহার দেন। সফরকারীদের বিপক্ষে অপরাজিত ১০৯ রান তুলে দলের জয়ে সবিশেষ ভূমিকা পালন করেন। এ ইনিংসই তার প্রথম-শ্রেণীর ক্রিকেটে একমাত্র সেঞ্চুরি ছিল।

১৯৮৩-৮৪ মৌসুম শেষে প্রথম-শ্রেণীর খেলোয়াড়ী জীবন থেকে অবসর নেন। ঐ মৌসুমে ১৬.৮৮ গড়ে ১৭ উইকেট পেয়েছিলেন ডেল হ্যাডলি।

সঠিক অনুচ্ছেদ শিরোনাম কোনটি?
titleA. অবসর
titleB. ক্রিকেট বিশ্বকাপ, ১৯৭৫
titleC. আন্তর্জাতিক ক্রিকেট
titleD. প্রথম-শ্রেণীর ক্রিকেট
উত্তর: titleD
এই উৎসবটি কনের ঘরের নঙলা মুখে করা হয়। বর এসে কনের ঘর নঙলা মুখে উপস্থিত হওয়ার সাথে সাথে কনের মা এবং সাথে বহুজন পুরুষ মহিলা স্বাগত জানাতে প্রথমে যায়। সাথে কনের কাছ থেকে দুলনী ও জ্বলতে থাকা বান-ফাইতে আসে। ভরি থুবার পীড়া এবং জল এলোটা আনে। এই প্রথমে আসা তিরোতাগুলিকে মা আঁর কাপড় দিয়ে ধরে আনেন। বর কাছে পাওয়া মাত্রই আঁর কাপড়টি এরিয়ে দেন। কনের সম্পর্কিত ছোট মেয়ে একজন পীড়া এনে বরকে ভরি ধোওয়ায়। বর মেয়েকে ভরি ধোওবার বাবদ পাণ-তামোলের টোপোলার সাথে কিছু টাকাও দেন। এরপর আঁর কাপড় সরিয়ে মাও বরের দুটি গালে দুটি চুমা খেয়ে চাদর আচল ধরে রভা তলায় আনেন।
সঠিক অনুচ্ছেদ শিরোনাম কোনটি?
titleA. সুবা গুড়ি তোলা
titleB. রভাতলিতে চকলংয়ের মণ্ডপের সম্মুখে বসা
titleC. রীতি-নীতি
titleD. বিবরণ
উত্তর: titleA
১৭দশ শতাব্দীতে ইউরোপিয়ানদের মধ্যে যখন চায়ের প্রতি এক প্রবৃত্তি গড়ে উঠল, চীন থেকে দ্রব্য আমদানির জন্যে বিরোধী কোম্পানি গড়ে তোলা হল। ইংল্যান্ডে, সংসদ ১৬৯৮ সালে ইস্ট ইন্ডিয়া কোম্পানিকে একচ্ছত্র মালিকানা দিল চা আমদানিতে। যখন চা ব্রিটিশ উপনিবেশগুলোতে জনপ্রিয় হয়ে উঠল, সংসদ বিদেশী প্রতিযোগিতা দূর করতে চাইল ১৭২১ সালে এক আইন পাশ করে যা ঔপনিবেশিকদের শুধুমাত্র গ্রেট ব্রিটেন থেকে চা আমদানি করা বাধ্যতা জারি করল। ইস্ট ইন্ডিয়া কোম্পানি উপনিবেশগুলোতে চা রপ্তানি করত না; আইনগত কারণে, কোম্পানিকে তার চা পাইকারিভাবে ইংল্যান্ডে নিলামে বিক্রি করতে বাধ্য হল। ব্রিটিশ ব্যবসায়ালায়গুলো এই চা কিনত এবং উপনিবেশগুলোতে রপ্তানি করত, যেখানে তারা তা আবার বিক্রি করত বোস্টন, নিউ ইয়র্ক, ফিলাডেলফিয়া, এবং চার্লসটনের ব্যবসায়ীদের কাছে।

১৭৬৭ সাল পর্যন্ত, ইস্ট ইন্ডিয়া কোম্পানি প্রায় ২৫% সমমূল্যের কর প্রদান করত গ্রেট ব্রিটেনে তাদের আমদানিকৃত চায়ের উপর। সংসদ ব্রিটেনে ভোগের জন্য বিক্রিত চায়ের উপর আরও অতিরিক্ত কর বসাল। এই চড়া করগুলো, ডাচ প্রজাতন্ত্রে আমদানিকৃত চায়ের উপর ওলন্দাজ সরকার দ্বারা কোন করারোপ ছিল না এই ঘটনার সাথে একত্রিত হয়ে, এই বুঝাল যে ব্রিটেনের অধিবাসীরা এবং ব্রিটিশ আমেরিকানরা অনেক সস্তা মূল্যে চোরাই ওলন্দাজ চা কিনতে পারত। অবৈধ চায়ের সবচেয়ে বড় বাজার ছিল ইংল্যান্ড- ১৭৬০ সাল নাগাদ ইস্ট ইন্ডিয়া কোম্পানি প্রতি বছর ৪০০,০০০ পাউন্ড লোকসান দিচ্ছিল গ্রেট ব্রিটেনের চোরাচালানকারীদের কাছে- কিন্তু ওলন্দাজ চা উল্লেখযোগ্য পরিমাণে ব্রিটিশ আমেরিকায়ও চোরাচালান হত।

১৭৬৭ সালে, ইস্ট ইন্ডিয়া কোম্পানিকে ওলন্দাজ চায়ের সাথে প্রতিযোগিতায় সাহায্য করার জন্যে, সংসদ ইনডেমনিটি আইন পাশ করে, যা গ্রেট ব্রিটেনে ভোগ করা চায়ের কর কমায়, এবং ইস্ট ইন্ডিয়া কোম্পানিকে যেসব চা উপনিবেশগুলোতে পুনরায় রপ্তানি করা হয় তাতে ২৫% কর প্রত্যর্পণ করে। সরকারের রাজস্বের এই লোকসানের ভারসাম্য করার জন্যে, সংসদ ১৭৬৭ সালের টাউনশেড কর আইনও পাশ করে, যা নতুন কর আরোপ করে, চায়ের উপর একটি সহ, উপনিবেশগুলোতে। চোরাচালানের সমস্যা সমাধান করার বদলে, যাইহোক, টাউনশেন্ড করগুলো উপনিবেশগুলোতে সংসদের অধিকার নিয়ে এক বিতর্কের জন্ম দেয়।

সঠিক অনুচ্ছেদ শিরোনাম কোনটি?
titleA. উত্তরাধিকার
titleB. ১৭৭৩ সালের চা আইন
titleC. ১৭৬৭ সালের চা বাণিজ্য
titleD. বোস্টন টি পার্টি জাহাজসমূহ এবং জাদুঘর
উত্তর: titleC
বেশিরভাগ লিনাক্স ডিস্ট্রিবিউশনেই ডিফল্টভাবে গ্রাফিক্যাল ডেস্কটপ পরিবেশ ব্যবহৃত হয় যেখানে কমান্ড-লাইন ইন্টারফেস একটি টার্মিনাল ইমুলেটর বা আলাদা ভার্চুয়াল কনসোল দ্বারা বাস্তবায়িত করা হয়ে থাকে। বেশিরভাগ নিম্নধাপের লিনাক্স উপকরণসমূহ, যেমন গ্নু ইউজারল্যান্ড, ব্যাপকভাবে কমান্ড-লাইন ইন্টারফেস ব্যবহার করে। কমান্ড লাইন ইন্টারফেস সাধারণত পূনরাবৃত্তিমূলক বা কালক্ষেপণমূলক কাজ সমূহের স্বয়ংক্রিকরণের কাজে বহুল ব্যবহৃত হয় এবং আন্তঃপ্রক্রিয়া যোগাযোগ প্রদান করে। একটি গ্রাফিক্যাল টার্মিনাল ইমুলেটর প্রোগ্রাম লিনাক্স ডেস্কটপ থেকে কমান্ড লাইন ইন্টারফেসে প্রবেশের কাজে ব্যবহৃত হয়। একটি লিনাক্স সিস্টেমে কমান্ড লাইন ইন্টারফেস সাধারণত শেল দ্বারা বাস্তবায়িত হয়, যেটি ইউনিক্স সিস্টেমের সাথে মিথস্ক্রিয়ারও একটি প্রথাগত উপায়। সার্ভারের জন্য উন্নয়নকৃত একটি লিনাক্স সিস্টেমে সাধারণত কমান্ড লাইন ইন্টারফেসই একমাত্র ইন্টারফেস হিসাবে ব্যবহার হতে পারে।

সঠিক অনুচ্ছেদ শিরোনাম কোনটি?
titleA. লিনাক্সের বহনযোগ্যতা
titleB. ডিস্ট্রিবিউশন
titleC. কমান্ড লাইন ইন্টারফেস
titleD. প্রয়োগ
উত্তর: titleC
প্রথম ব্যাটসম্যান হিসেবে ক্রিস গেইল বিশ্বকাপের ইতিহাসে ও প্রথম অ-ভারতীয় ব্যাটসম্যান হিসেবে একদিনের আন্তর্জাতিকে দ্বি-শতক হাঁকান। এছাড়াও গেইলের দ্বি-শতক একদিনের আন্তর্জাতিকে দ্রুততম। ১৬ ছক্কা মেরে রোহিত শর্মা ও এবি ডি ভিলিয়ার্সের সাথে একদিনের আন্তর্জাতিকে সর্বোচ্চ ছক্কার রেকর্ডে ভাগ বসান গেইল। মারলন স্যামুয়েলসের সাথে ৩৭২ রানের জুটি গড়ে একদিনের আন্তর্জাতিকের ইতিহাসে যে-কোন উইকেটে সর্বোচ্চ রানের জুটি গড়েন। ব্রায়ান লারা'র পর দ্বিতীয় ওয়েস্ট ইন্ডিয়ান হিসেবে ক্রিস গেইল একদিনের আন্তর্জাতিকে ৯,০০০ রানের মাইলফলক স্পর্শ করেন।

সঠিক অনুচ্ছেদ শিরোনাম কোনটি?
titleA. পাকিস্তান ব সংযুক্ত আরব আমিরাত
titleB. ভারত ব ওয়েস্ট ইন্ডিজ
titleC. আয়ারল্যান্ড ব দক্ষিণ আফ্রিকা
titleD. ওয়েস্ট ইন্ডিজ ব জিম্বাবুয়ে
উত্তর: titleD
হায়েচোর বিবরণে উপত্যকার উত্তরে ও দক্ষিণে আরবী সেনাবাহিনীর উপস্থিতির উল্লেখ থেকে দুটি সম্ভাবনা আন্দাজ করা যায়। হায়েচো যদিও তখনও বামিয়ানকে স্বাধীন বলে উল্লেখ করেছেন, কিন্তু বাস্তবে হয়তো বামিয়ান তখনই ছিল মুসলমান শাসকদের অধীন একটি আপাত স্বাধীন কিন্তু করদ রাজ্য। অথবা, হায়েচোর বিবরণের কিছুদিনের মধ্যেই তার স্বাধীনতা চলে যায় ও বামিয়ানের রাজা আগ্রাসী মুসলমান বাহিনীর কাছে আত্মসমর্পণ করেন। অধ্যাপক কোসাকু মায়েদা এই দ্বিতীয় সম্ভাবনার পক্ষেই মত প্রকাশ করেন। তার মতে দ্বিতীয় আব্বাসীয় খলিফা আল মনসুরের আমলেই (৭৫৪ - ৭৭৫ খ্রিঃ) এই ঘটনা ঘটেছিল। তবে রাজনৈতিকভাবে ইসলামি রাজত্বের অধীনতা স্বীকার করে নিলেও বামিয়ানে ইসলামের প্রসার অন্তত প্রথম কয়েক শতক খুবই ধীর লয়ে ঘটেছিল। সেখানে বরং তখনও পর্যন্ত মূলত বৌদ্ধ ধর্মের প্রভাবই বজায় থাকে। শেষপর্যন্ত খ্রিস্টিয় প্রথম সহস্রাব্দের একেবারে শেষদিকে গজনির সুলতান মামুদের আমলে (৯৯৭ - ১০৩০ খ্রিঃ) এই উপত্যকার পুরোপুরি ইসলামীকরণ সম্পূর্ণ হয়। সে' সময় বামিয়ান শহরটি উপত্যকার উত্তর-পশ্চিমে বুদ্ধমূর্তি খোদাই করা বামিয়ানের পর্বতগাত্রর পাদদেশ থেকে বেশ কিছুটা দক্ষিণপূর্বে সরিয়ে আনা হয়। উপত্যকায় এখনও দেখতে পাওয়া কটি দুর্গের ধ্বংসাবশেষ বস্তুত এই যুগের। ঘুরিদের রাজত্বকালে ১১৫৫ - ১২১২ সাল পর্যন্ত প্রায় ৬০ বছর বামিয়ান একটি বেশ বড় রাজ্যের রাজধানীতে পর্যবাসিত হয়। এই রাজ্যের উত্তরসীমা উত্তরে আমু দরিয়া পর্যন্ত বিস্তৃত ছিল।

সঠিক অনুচ্ছেদ শিরোনাম কোনটি?
titleA. বৌদ্ধ ধর্মের প্রচার ও প্রসার
titleB. সাম্প্রতিক ইতিহাস
titleC. ইসলামী শাসন
titleD. কৃষি ও অর্থনীতি
উত্তর: titleC
ভারতীয় মহাকাশ গবেষণা সংস্থা হলো ভারতের জাতীয় মহাকাশ সংস্থা। এটি সক্রিয় মহাকাশ কার্যক্রম পরিচালনা করে। এরা একটি ছোট বাণিজ্যিক উৎক্ষেপণ ব্যবস্থা পরিচালনা করে এবং ২০০৭ সালে ভারতের চন্দ্রমান-১ নামক একটি সফল মনুষ্যবিহীন মিশন চাঁদে পাঠান। ২০১৩ সালে ভারত একটা সফল আন্তঃগ্রহ মিশন উৎক্ষেপণ করেছিল। মার্স অর্বিটাল মিশন ২০১৪ সালের সেপ্টেম্বর মাসে মঙ্গল পৌঁছালে ভারত এমন একটি দেশ হিসেবে পরিচিত লাভ করে, যারা তাদের প্রথম চেষ্টায় মঙ্গলের মিশনে সফল হয়। ইস্রো বর্তমানে একটি ক্ষুদ্র শাটল ব্যবস্থা উন্নয়ন করছে।

সঠিক অনুচ্ছেদ শিরোনাম কোনটি?
titleA. সয়োজ প্রোগ্রাম
titleB. ভারত
titleC. প্রোগ্রাম
titleD. মির
উত্তর: titleB
রোম্যান্স কল্পকাহিনির অপর নাম রোম্যান্টিক ফ্যান্টাসি। এটি কল্পকাহিনিমূলক সাহিত্যের একটি উপবর্গ। এই ধরনের লেখায় রোম্যান্স উপন্যাসের অনেক উপাদান ও প্রথা অনুসরণ করে কল্পকাহিনি লেখা হয়ে থাকে। রোম্যান্টিক ফ্যান্টাসি রোম্যান্স ও কল্পকাহিনি উভয় শাখার প্রকাশকেরাই প্রকাশ করে থাকে। কোনো কোনো প্রকাশক “ফ্যান্টাসি রোম্যান্স”কে কল্পকাহিনির উপাদানের ভিত্তিতে লেখা সমসাময়িক রোম্যান্স এবং “রোম্যান্টিক ফ্যান্টাসি”কে অধিকতর ফ্যান্টাসি উপাদানের উপর আরোপিত-গুরুত্ব কাহিনি হিসেবে চিহ্নিত করে উভয়ের মধ্যে পার্থক প্রতিপাদন করেন।

সঠিক অনুচ্ছেদ শিরোনাম কোনটি?
titleA. ফ্যান্টাসি রোম্যান্স
titleB. সিঙ্গল টাইটেল রোম্যান্স
titleC. ক্যাটেগরি রোম্যান্সের উত্থান
titleD. ক্যাটেগরি রোম্যান্সের রূপান্তর
উত্তর: titleA
টুর প্রাচীন নেভিগেশন যন্ত্রসমূহের ওপরে অধ্যয়ন চালিয়ে যান৷ পেপাইরাস নির্মিত রীড-নৌকা তার দৃষ্টি-আকর্ষণ লাভ করে। তখনকার বিশেষজ্ঞদের অনুসারে, রীড নৌকা বেশি সময় চালানো সম্ভব নয়(খুব বেশি ২সপ্তাহ)। টুর কথাটি মানতে পারেন নি। তিনি বিশ্বাস করেছিলেন যে, প্রাচীন যন্ত্রটির ক্ষমতা এর থেকেও অধিক। তখন তিনি সেরকম একটি নৌকা পেপাইরাসে নির্মাণ করলেন, যার নাম দিলে রা। রাষ্ট্র সংঘের পতাকার তলায় ৭টি দেশের ৭জন মানুষ নিয়ে তিনি সেই নৌকায় মরক্কোর সাফির থেকে যাত্রা আরম্ভ করলেন। তারা ৫৬দিনে ৫০০০ কিলোমিটার পার করলেন, কিন্তু ধুমুহা ও নির্মাণের কিছু ত্রুটির জন্য তারা যাত্রা সম্পূর্ণ করতে পারলেন না। ১০মাস পর তিনি পুনরায় বেরোলেন সেই একই যাত্রায়, নৌকাটিকে কিছুটা ছোট করে নিয়ে, যার নাম দেয়া হ'ল রা-২। এইবার তিনি সফল হন, আটলাণ্টিকের আশপাশের বহু অংশ (৬১০০ কিলোমিটার) ৫৭ দিনে পার করে।

সঠিক অনুচ্ছেদ শিরোনাম কোনটি?
titleA. প্রথম অন্বেষণ
titleB. রা অন্বেষণ
titleC. কন্-টিকি অন্বেষণ
titleD. জীবন ও শিক্ষা
উত্তর: titleB
১৯৩৯ সালে কলাম্বিয়ান ছবির সঙ্গে স্বাক্ষরের পর, তিনি পশ্চিমা তারকা উইলিয়াম এস হার্ট সঙ্গে নাম সংক্রান্ত বিভ্রান্তি এড়ানোর জন্য নিজেই তার নাম রবার্ট স্টার্লিং রাখেন। ১৯৪৩ সালে তিনি যখন পশ্চিম টেক্সাসের মারফায় সেকেন্ড লেফটেন্যান্ট অফিসার হিসেবে ফ্লাইট প্রশিক্ষনে যোগ দিয়েছিলেন, তখন তার নাম আইনতভাবে পরিবর্তন করা হয় । ১৯৪১ সালে, স্টার্লিং মেট্রো গোল্ডয়িন মায়ের নামে একটি আমেরিকান মিডিয়া কোম্পানীতে গিয়েছিলেন। তিনি কয়েক বছরের জন্য সহঅিভিনেতা হিসেবে কাজ করেন। দ্বিতীয় বিশ্বযুদ্ধে মার্কিন যুক্তরাষ্ট্র সেনাবাহিনীর এয়ার কর্পস এর ফ্লাইট প্রশিক্ষক হিসেবে দায়িত্ব পালনের পর তিনি হলিউডে ফিরে আসেন। কিন্তু ঐ দশকের শেষের দিকে তার চলচিত্র কেরিয়ার হুমকির মুখে পড়ে যায়।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. চলচিত্র
titleC. মৃত্যু
titleD. ব্যক্তিগত জীবন
উত্তর: titleB
এলটিটিই (তামিল টাইগার্স) দ্বারা চালিত একটি কৌশল, আত্মহত্যার বোমাটি সাধারণত বিস্ফোরক পরিধেয় এবং বিস্ফোরক বিস্ফোরণে টাইমার বা অন্য কিছু ট্রিগার ব্যবহার করে। এই ধরনের আক্রমণগুলির পিছনে যুক্তি হ'ল যে কোনও মানুষের দ্বারা সরবরাহ করা আইইডি আক্রমণের অন্য কোনও পদ্ধতির চেয়ে সাফল্য অর্জনের বেশি সম্ভাবনা রয়েছে। এছাড়াও, ইচ্ছাকৃতভাবে তাদের উদ্দেশ্যে আত্মত্যাগ করার জন্য প্রস্তুত যোদ্ধাদের মানসিক প্রভাব রয়েছে।

সঠিক অনুচ্ছেদ শিরোনাম কোনটি?
titleA. ওয়ারহেড দ্বারা
titleB. আত্মহত্যা
titleC. টানেল/গুহা
titleD. ঐতিহাসিক ব্যবহার
উত্তর: titleB
টার্মিনাল-১ জুলাই ২০১৩ সাল পর্যন্ত আন্তর্জাতিক উড়ান পরিচালনা করতে ব্যবহৃত হত। যখন বিমান কর্তৃপক্ষ নতুন নির্মিত টার্মিনাল ২ থেকে আন্তর্জাতিক উড়ান পরিচালনার সিদ্ধান্ত নেয় হয়, তখন থেকে টার্মিনাল ১ পণ্য পরিবহনের জন্য সংরক্ষিত হয়। চার বছর পর, ২০১৭ সালে, টার্মিনাল ২ তে যাত্রীদের চাপ বৃদ্ধির কারণে বিমানবন্দর কর্তৃপক্ষ পুরনো টার্মিনাল থেকে বাণিজ্যিক উড়ান পরিচালনা শুরু করার প্রস্তুতি নেয় । বর্তমানে হজযাত্রী এবং পণ্যবাহী উড়ানগুলি টার্মিনাল ১ থেকে পরিচালিত হয়। টার্মিনাল ১ থেকে উড়ান চালানোর জন্য পণ্য পরিবহনের একটি অংশ এখানে থেকে স্থানান্তরিত করতে হবে। টার্মিনাল সংস্কারের কাজ ২০১৭ সালের ডিসেম্বরে শুরু হয় এবং ২০১৮ সালের সেপ্টেম্বরে সেটি কার্যকর করার পরিকল্পনা রয়েছে। সংস্কার সম্পন্ন হওয়ার পর টার্মিন্যাল ১ সম্পূর্ণ আধুনিক হয়ে যাবে এবং ১৮ হাজার বর্গ মিটার পর্যন্ত প্রসারিত হবে এবং তখন এখানে কেবলমাত্র আন্তর্জাতিক বিমানের প্রস্থান ও আগমন হবে। 

সঠিক অনুচ্ছেদ শিরোনাম কোনটি?
titleA. টার্মিনাল
titleB. স্থায়িত্ব চর্চা
titleC. টার্মিনাল ১
titleD. রানওয়ে
উত্তর: titleC
কৃষক সমিতি শুরুতে গ্রামীণ সমবায়কে জোরদার করার সংগঠন হিসেবে গঠিত হয় এবং শেষ পর্যন্ত এটি বাংলার প্রাদেশিক কংগ্রেসের স্থানীয় বামপন্থী রাজনীতিবদের দ্বারা পরিচালিত আমূল সংস্কারবাদী সংগঠনে হিসেবে রূপ নেয়। ১৯২৯ থেকে ১৯৩৫ পর্যন্ত মহামন্দার সময়টা ছিল কৃষকদের জন্য খুবই দুর্দশার দিন। তখন ব্রিটিশ-বিরোধী আন্দোলনের সদস্য মুখলেসুর রহমান, কামিনী কুমার দত্ত ও আবদুল মালেকের নেতৃত্বে এ সংগঠন পুনর্গঠন হয়।

সঠিক অনুচ্ছেদ শিরোনাম কোনটি?
titleA. সমাজতান্ত্রিক প্রভাব
titleB. গঠন প্রক্রিয়া
titleC. রাজনীতি
titleD. বিলুপ্ত
উত্তর: titleB
প্রথমে যে বস্তুর দৈর্ঘ্য নির্ণয় করতে হবে তাকে স্লাইড ক্যালিপার্সের চোয়াল দুটির মাঝে রাখতে হবে। তারপর ভার্নিয়ার স্কেলের সাথে লাগানো চোয়াল সামনে এনে এমন ভাবে বস্তুর সাথে লাগাতে হয় যেন প্রধান স্কেলের চোয়াল ও ভর্নিয়ার স্কেলের সাথে সংযুক্ত চোয়াল বস্তুটিকে দু বিপরীত দিক থেকে স্পর্শ করে থাকে। অতঃপর স্ক্রুর সাহায্যে ভার্নিয়ারটিকে প্রধান স্কেলের সাথে আটকানো হয়। এরপর প্রধান স্কেলের পাঠ ও ভার্নিয়ারের পাঠ নেওয়া হয়।
এখন বস্তুর দৈর্ঘ্য নির্ণয় করতে গেলে কয়েকটি বিষয় জানা প্রয়োজন- ভার্নিয়ার ধ্রুবক, প্রধান স্কেল পাঠ, ভার্নিয়ার সমপাতন, যান্ত্রিক ত্রুটি।
সঠিক অনুচ্ছেদ শিরোনাম কোনটি?
titleA. ইতিহাস
titleB. ভার্নিয়ার সমপাতন
titleC. ব্যবহার
titleD. গঠন
উত্তর: titleC
১৯৯৫ সালে তিনি দেলোয়ার জাহান ঝন্টু পরিচালিত "কন্যাদান" চলচ্চিত্রে পার্শ্ব ভূমিকায় অভিনয় করেন। এতে প্রধান চরিত্রে অভিনয় করেন সালমান শাহ ও লিমা। পরের বছর তিনি কথাসাহিত্যিক সেলিনা হোসেন রচিত "পোকা মাকড়ের ঘরবসতি" উপন্যাস অবলম্বনে আখতারুজ্জামান পরিচালিত "পোকা মাকড়ের ঘরবসতি" চলচ্চিত্রে খল চরিত্রে অভিনয় করেন। এছাড়া পার্শ্ব চরিত্রে সোহেল রানা অভিনীত "অজান্তে", সালমান শাহ অভিনীত "মায়ের অধিকার" ও "সত্যের মৃত্যু নাই", ইলিয়াস কাঞ্চন অভিনীত "দুর্জয়" চলচ্চিত্রে অভিনয় করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ১৯৯৫-২০০৯: পার্শ্বচরিত্র ও অন্যান্য
titleC. ২০১০-বর্তমান
titleD. কর্মজীবন
উত্তর: titleB
স্থানীয়রা পুরীকে শ্রীজগন্নাথদেবের শ্রীক্ষেত্র বলে উল্লেখ করেন৷ ঋগ্বেদে পুরীর নাম রয়েছে পুরুষমণ্ডমগ্রাম রূপে, যার অর্থ সৃষ্টিকর্তার মন্ডলকৃৃত বাসস্থান৷ পরবর্তীকালে পুরুষোত্তমগ্রাম, পুরুষোত্তমপুরী, জগন্নাথ পুরী ও সর্বশেষে পুরী নামে পরিচিতি লাভ পেয়েছে৷ আবার সংস্কৃত ভাষাতে পুরী শব্দের অর্থ জনবহুল নগরীকে বোঝায়৷

সঠিক অনুচ্ছেদ শিরোনাম কোনটি?
titleA. ভাষা
titleB. নামকরণ
titleC. অবস্থান
titleD. শিক্ষা
উত্তর: titleB